text:
Tax Free daşary ýurtlarda satyn alnan harytlaryň bahasynyň 8-27 göterimine çenlisini yzyna gaýtaryp almaga mümkinçilik berýär. Muny neneňsi amala aşyrmaly?
Tax Free näme?
Tax Free — bu daşary ýurtly raýatyň satyn alan harydyna goşulan baha salgydynyň gaýtarylyp berilýän ulgamydyr.
Goşulan baha salgydy harydyň ahyrky bahasynyň içine girýär. Bu pul serişdeleri satyjy tarapyndan döwlet býujetiniň hasabyna geçirilýär, soňra ol serişdeler dürli durmuş maksatnamalaryna ulanylýar. Daşary ýurtly raýatlar ýurduň durmuş maksatnamalaryna gatnaşmaýarlar, şonuň üçin hem olar salgyt tölemekden boşdurlar. Bu hukuk indirimleriň üsti bilen däl-de, ýurtdan çykylan wagtynda artykmaç tölenen serişdeleriň gaýtarylyp berilmegi arkaly amala aşyrylýar.
Näçe tygşytlap bolýar?
Gaýtarylyp berilýän pul serişdeleriniň möçberi söwda işleri geçirilen aýratyn alnan ýurtda kesgitlenen goşulan baha salgydynyň möçberine baglydyr. Iň az dereje 8 göterim. Ýaponiýada ine şu möçberde Tax Free kesgitlenendir. Ýurtlaryň sanawynda Tax Free gaýtaryp bermekde iň jomardy Wengriýadyr. Bu ýerde bahanyň 27 göterimi gaýtarylyp berilýär.
Şunuň bilen birlikde, hakykatda gaýtarylyp berilýän pul serişdeleri syýahatçynyň bil baglanyndan görnetin az bolup biler. Adatça pul serişdeleri magazin bilen şertnama baglanyşan çet bir guramanyň üsti bilen gaýtarylyp berilýär. Araçy edara hyzmatlary üçin serişdeleriň bir bölegini özüne alar. Tax Free bilen iş salyşýan iri kompaniýalar — Premier Tax Free, Global Blue, Innova Tax Free.
Tax Free almak üçin näme satyn almaly?
Köp sanly ýurtlarda egin-eşik, köwüş, hojalyk we elektron harytlary, sagatlar we zergärçilik önümleri satyn alnanda salgytlar gaýtarylyp berilýär.
Şunuň bilen birlikde kitaplar, iýmit önümleri, derman serişdeleri, sowgatlyklar hem-de hyzmatlar daşary ýurtlulara GBS gaýtaryp bermek aktyna laýyk gelmeýär.
Tax Free-ni nädip almaly?
Söwda etmeli
Tax Free gaýtaryp bermek üçin çek berýän magazinleriň gapysynda ýa-da aýnasynda degişli nakleýka ýerleşdirilýär. Maglumat adatça iňlis dilinde goýulýar.
Nakleýkada şeýle hem gaýtargyny resmileşdirjek kompaniýaňyzyň ady görkezilendir.
Tax Free çeklerini resmileşdirmek
Her ýurtda Tax Free çeklerini resmileşdirmek üçin iň az mukdar kesgitlenilýär. Mysal üçin, Germaniýada – 25 ýewro, Fransiýada – 175 ýewro, Gollandiýada – 50 ýewro, Beýik Britaniýada – 30 funt-sterling, Argentinada – 70 argentin pesosy, Ýaponiýada – 5 müň ýen we Türkiýede - 108 TL .
Bu möçberdäki satyn almalar bir çekde resmileşdirilmelidir. Iri söwda merkezlerde köplenç siziň dürli magazinlerden eden söwdalaryöyz baradaky maglumatlary bir umumy resminama ýygnap berýän ýörite bölümler hereket edýär.
Azyk we azyk däl harytlary bir çek edip bolmaýar.
Gümrükhanada ştamp goýmaly
Söwda edilen ýurtdan çykylanda şol harytlaryň ýurtdan çykarylýanlygy barada ştamp goýdurmaly. Munuň üçin bu gullugyň işgärlerine çekleri we ulanylan alamatlary bolmadyk gaplanan harytlary görkezmeli. Ynandyryjylyk üçin magazinleriň öz paketlerini saklamak bolar.
Ýewropa Bileleşigi ýurtlary bitewi zolak hasaplanylýar, şonuň üçin hem bu ýagdaýda ştamp ÝB-niň haýsy ýurdundan çykylýan bolsa, şol ýurduň belligi goýulmaly.
Ştamplar gümrükhananyň ýörite edarasynda goýulýar, bu edarany Tax Free office ýazgysy boýunça gözlemeli. Eger-de ol hasaba alyş nokatlaryndan öň ýerleşen bolsa, olara ýüz tutup, degişli möhür alyp bilersiňiz. Kähalatlarda Tax Free resmileşdirmegiň gümrük edarasy hasaba alyş nokatlaryndan aňyrda ýerleşýär. Bu ýagdaýda satyn alnan harytlary aýratyn el goşlary hökmünde aýratyn goýuň. Bu satyn alnandygyny tassyklamak üçin gerek.
Çekleriň öz ýaramlylyk möhleti bar. şol möhletiň dowamynda olarda gümrük gullugynyň möhüri goýulmaly. Köplenç ýagdaýlar möhür satyn alnan möhletinden soň üç aýyň dowamynda resminamalarda möhür goýmaly. Şweýsariýada, Norwegiýada, Marokkoda bu möhlet bir aýa çenli gysgaldylan.
Pul serişdelerini almak
GBS-i material görnüşinde (nagt) üç usulda alyp bolýar:
1. Aeroportda
Gümrük gullugynyň möhüri goýlan çekler bilen siziň resminamalaryňyzda görkezilen Tax Refund kompaniýasynyň edarasyna ýüz tutuň. Gerekli pul mukdaryny nagt görnüşde ýa-da siziň kartyňyza geçirip bolar.
Kompaniýa nagt görnüşinde gaýtaryp berende, göterim saklap bilýär, karta geçirilende göterim tutulmaýar.
Käbir kompaniýalar aeroportlarda ýörite poçta gutularyny ornaşdyrýarlar. Şol gutulara gümrük gullugynyň möhürli we bank kartynyň nomerleri bolan çekleri atyp bolýar. şol karta pul geçýär.
2. Guryýer arkaly serhetden geçilende
Tax Refund edarasy barlag-geçiriş nokadynda ýerleşip biler. Bu ýagdaýda edaranyň işgärinden ştamp almaly, soňra pul serişdelerini gaýtaryp almak üçin ýüz tutmaly.
3. Poçta arkaly
Gümrük gullugynyň möhüri bolan seki araçy kompaniýa poçta arkaly ugradyň. Salgy resminamanyň özünde görkezilmeli. Berlen forma bank kartynyň sanyny ýazmagy unutmaň. Ortaça 1-2 aýdan pul serişdeleri hasabyňyza geçer.
4. Bankda
Käbir ýagdaýdalarda pul serişdelerini Tax Free töleglerini geçirýän araçy kompaniýa bilen aragatnaşyk saklaýan banklaryň biriniň üsti bilen hem alyp bolar. Global Blue «Inteza» bankynyň üsti bilen Kaliningradda, Moskwada we Sankt-Peterburgda pul serişdelerini berýär, Pskowda - «Slawiýa AKB»; Innova Tax Free – SMPbankyň üsti bilen Moskwada Çelýabinskde, Sankt-Peterburgda, Kaliningradda, Ýekaterinburgda berýär. maliýe edaralarynyň doly sanawyny öz araçyňyzyň saýtynda görmek bolýar.
Seýrek ýagdaýlarda GBS haryt satyn alnan magazinlerde şol wagtyň özünde gaýtarylyp bilner. Ýöne soňra gümrük gullugynyň möhüri goýlan Tax Free çekini hökmany suratda poçta arkaly ugratmalydyr. Eger beýle esilmese, onda pul serişdeleri siziň kartyňyzdan alnar.
Näme üçin GBS gaýtaryp bermekden ýüz dönderip bilerler?
- Tax Free formasy ýalňyşlyklar bilen doldurylan bolsa.
- Eger-de siz satyn alan ýurduňyzda harytlaryň ýurtdan çykarylýanlygy barada gümrük gullugynyň möhürini goýmadyk bolsaňyz.
- Kassa çekindäki we Tax Free formadaky seneler gabat gelmeýär. Bu kada hemme ýurtlarda ýöredilmeýär. Mysal üçin, Ispaniýada dürli günlerde satyn alnan harytlar jemlenilýär.
- Düzgüne laýyklykda, siz gümrük gullugynyň möhüri goýlan GBS almak üçin çek bilen üç aýdan başlap (Belgiýa, Gresiýa we başgalar), tükeniksizlige çenli (Niderlandlarda, Litwa, Liwan) ýüz tutup bilýärsiňiz. Tejribede bu uzaga çekdirilmese gowy bolar. Ýogsam size GBS gaýtarylman bilner.


c: text/html

text:
Gyrgyz Respublikasynda koalision bileleşiginiň täze ýolbaşçysy bellenildi. Degişli karara ýurduň Prezidenti Sooronbaý Žeenbekow gol çekdi. Şeýlelikde, Gyrgyz Respublikasynyň täze premýer-ministri hökümet diwanynyň ozalky ýolbaşçysy Muhammedkalyý Abylgazyýew boldy. Täze hökümet başlygy köpçüligiň öňünde eden çykyşynda ykdysadyýete, maşgalalaryň durmuş taýdan goraglylygyna we biznese goldaw bermäge aýratyn üns berjekdigini mälim etdi.
Tbiliside “Georgian Fashion Group” tarapyndan guralan Moda hepdeligi 20-den gowrak çäräni öz içine alyp, gruzin hem-de daşary ýurtly dizaýnerleriň işläp düzen eşikleriniň täsin görnüşlerini köpçülige hödürledi. Tbilisiniň modalar hepdeligi ýurduň Medeniýet we sport hem-de Ykdysadyýet we durnukly ösüş ministrlikleriniň ýardamy bilen geçirildi.
Çilide dünýäniň iň garry adamy hasaplanýan Selino Wilýanuewa Haramilo 122 ýaşynyň içinde aradan çykdy. Milli statistika institutynda onuň 1896-njy ýylyň 25-nji iýulynda doglanlygyny tassykladylar. Şeýle hem dünýäniň iň garry zenany ýaponiýaly Nabi Tadzima 117 ýaşynyň içinde aradan çykdy. 1900-nji ýylyň 4-nji awgustynda doglan Nabi aradan çykandan soňra, dünýäniň iň garry zenany diýen derejä 1901-nji ýylyň 2-nji maýynda doglan onuň watandaşy Tiýo Miýako eýe boldy.
Swazilendiň patyşasy Mswati III öz döwletiniň adyny Eswatini korollygy diýip, üýtgetmek hakynda karara geldi. Korol bu barada swazi halkynyň Garaşsyzlygynyň 50 ýyllygy mynasybetli geçirilen dabarada mälim etdi. Ilaty 1,35 milliona barabar bolan Swazilend korollygy Garaşsyzlygyna 1968-nji ýylda eýe boldy.
Şu ýylyň 20-nji maýynda Wenesuelada Prezident saýlawlary geçiriler. Dalaşgärler döwlet ýolbaşçysy wezipesine wagyz-nesihat işlerini geçirmek üçin her gün telewideniýede we radioda çykyş etmek üçin 5-10 minut wagt alarlar. Ýokary döwlet wezipesine häzirki Prezident Nikolas Maduradan başga Luis Alehandro Ratti, “Öwrülişige umyt” hereketiniň wekili Hawýer Bertuççi, “Halk syýasy birliginden” Reýnaldo Kihado we “Öňdebaryjy” partiýasyndan Enri Falkon dagy dalaşgärlik edýär.
Azerbaýjanyň Milli Mejlisiniň maslahatynyň dowamynda ýurduň täze premýer-ministri wezipesine Nowruz Mamedow saýlandy. Ýurduň Prezidenti Ilham Aliýew tarapyndan teklip edilen Nowruz Mamedowyň dalaşgärligine ähli deputatlar ses berdiler.
Tähranda kinofestiwal öz işine başlap, ol eýýäm 36-njy sapar geçirilýär. Forumyň açylyşynda belli režissýor Majid Majidiniň “Bulutlaryň aňyrsynda” atly filmi görkezildi. Forumyň maksatnamalarynyň biri Eýran kinematografiýasynyň taryhyna bagyşlanyp, oňa şu ýyl 120 ýyl dolýar.
25-nji aprelde Türkiýäniň Antalýa şäherinde howa menziliniň çäklerinde ilkinji gezek “Eurasia Airshow” Halkara awiasergisi öz işine başlady. Bäş günlük çärede 150-den gowrak “howa gämisi” hödürlenýär. Awiaserginiň işine dünýäniň 100-den gowrak ýurdundan 400 töweregi korporasiýa gatnaşýar.

robotstxt: allowed

filter: keep


text:
Russiýanyň “Gazprom” kompaniýasy “Türk akymy” taslamasynyň birinji şahasynyň suwasty gurluşygyny üstünlikli tamamlady. Şeýlelikde, turba geçiriji Türkiýäniň Gara deňziniň kenaryndaky Kyýyköý obasyna baryp ýetdi. Meýilnama görä, gaz geçirijisiniň ikinji şahasynyň gurluşygy şu ýylyň üçünji çärýeginde başlanar. Gaz geçirijiniň ikinji şahasy Günorta we Günorta-Gündogar Ýewropa ýurtlarynyň gaz üpjünçiligi üçin niýetlenendir. Onuň birinjisi rus gazyny türk bazaryna ugratmak maksady bilen ulanylar.
Häzirki wagtda gaz geçirijiniň kenarýaka böleklerindäki gurluşyk işleri alnyp barylýar. “Gazprom”-yň başlygy Alekseý Milleriň aýtmagyna görä, “Türk akymy” Türkiýäniň we Ýewropanyň energiýa howpsuzlygyny berkitmekde uly ähmiýete eýe bolar. Bilermenler birinji şahanyň gurluşygynyň tamamlanmagynyň gazy gös-göni sarp edijä ýetirmekde aýratyn ähmiýetiniň bardygyny nygtaýarlar.
Magistral gaz geçirijisiniň gurluşygynyň tamamlaýjy tapgyrynda Türkiýäniň demirgazyk-günbatarynda ýerleşýän Kyýyköý obasynda kabul ediji terminalyň gurluşygy alnyp barylýar.
Suwasty geçirijiniň gurluşygy “Pioneering Spirit” gämisiniň kömegi bilen amala aşyryldy. Ol bir gije gündizde 4,3 kilometre çenli turba çekmäge ukyplydyr. Şeýlelikde, 81 santimetr galyňlykdaky 930 kilometre uzaýan turba Gara deňziň 2200 metr astyndan çekildi. Olaryň birinjisiniň gurluşyk işleri bir ýyla golaý wagt dowam etdi.
Kuwwatlylygy 15,75 milliard kubmetre barabar bolan “Türk akymynyň” iki şahasy Russiýanyň Krasnodar ülkesinden ugur alyp, Gara deňziň asty bilen Türkiýäniň demirgazyk-günbataryna uzaýar. Ilkinji gaz ugradylyşynyň 2019-njy ýylyň ahyrynda amala aşyrylmagyna garaşylýar. Russiýa Türkiýäniň we beýleki Ýewropa ýurtlarynyň esasy tebigy gaz hyzmatdaşy bolup durýar.
Taslamanyň birinji şahasy tamamlandy
Russiýanyň “Gazprom” kompaniýasy “Türk akymy” taslamasynyň birinji şahasynyň suwasty gurluşygyny üstünlikli tamamlady. Şeýlelikde, turba geçiriji Türkiýäniň Gara deňziniň kenaryndaky Kyýyköý obasyna baryp ýetdi. Meýilnama görä, gaz geçirijisiniň ikinji şahasynyň gurluşygy şu ýylyň üçünji çärýeginde başlanar. Gaz geçirijiniň ikinji şahasy Günorta we Günorta-Gündogar Ýewropa ýurtlarynyň gaz üpjünçiligi üçin niýetlenendir. Onuň birinjisi rus gazyny türk bazaryna ugratmak maksady bilen ulanylar.


text:
Türkmenistanda – benziniň bahasynyň ýokarlanmagynyň fonunda – ýerli firmalar tarapyndan öndürilýän süýt-gatyk önümleri ortaça 100% gymmatlady.
Azatlyk Radiosynyň Aşgabatdaky çeşmeleriniň tassyklamagyna görä, bu gymmatlamany soňky iki günüň dowamynda paýtagtyň bazarlarynyň, hususy we döwlet eýeçiligindäki dükanlarynyň ählisinde görse bolýar.
“‘Aýazbaba’ atly 0,5 litrlik aýran öň 1 manat 30 teňňeden satylan bolsa, indi 3 manat 50 teňňeden satylýar. ‘Gönezlik’ atly 0,5 litrlik aýran öň 1 manatdan satylan bolsa, häzir 2 manada durýar. ‘Elin’ atly 0,5 litrlik aýran öň 1 manat 20 teňňeden satylan bolsa, indi 3 manatdan satylýar. Smetananyň dürli görnüşleriniň-de bahasy üýtgedi. 250 gramlyk gapda ýerleşdirilen smetana ozal 3 manatdan satylan bolsa, indi 4 manat 50 teňňeden we 5 manatdan satylýar” diýip, Aşgabatda ýaşaýan ýazyjy we synçy Amanmyrat Bugaýew aýdýar.
Onuň sözlerine görä, süýt-gatyk önümleriniň söwdasyny edýän söwdagärler agzalýan önümleriň Aşgabat şäherinde öndürilmeýändigini we olaryň 100-400 kilometr uzakdaky etrapdyr şäherlerden getirilýändigini aýdyp, gymmatlamanyň sebäplerini benziniň bahasynyň ýokarlanmagy bilen düşündirýärler.
“‘Elin’ firmasy Türkmenistanyň Mary welaýatynda ýerleşýär. Mary welaýaty bilen paýtagtyň aralygy ortaça 400 kilometre deň. ‘Gönezlik’ firmasy Tejen şäherinde ýerleşýär. Tejenden ugradylan süýt-gatyk önümleri Aşgabadyň bazarlaryna gelip düşýänçä, awtoulagda diňe bir tarapyna 250 kilometr ýol geçmeli bolýandygyny gürrüň berýärler” diýip, Bugaýew Aşgabadyň “Mir” bazarynda süýt-gatyk önümleriniň söwdasyny edýän telekeçilere salgylanyp gürrüň berdi.
Galyberse-de, telekeçiler häzirki bahalaryň soňky gymmatlama bolmazlygynyň ähtimaldygyny, sebäbi fewral aýynyň ahyryna agzalýan firmalaryň öz öndürýän süýt-gatyk önümleriniň näçä düşýändigini we olary paýtagtyň bazarlaryna ýetirýänçä edýän çykdajylaryny gaýtadan hasaplap, bu azyk harytlaryna täze nyrh kesgitlemegi göz öňünde tutýandygyny aýdýarlar.
Bu aralykda, ýurduň demirgazyk welaýaty Daşoguzda un bilen baglanyşykly meseläniň barha ýitileşip, dükanlaryň öňünde adamlaryň uly nobatlarynyň we başa-başlyklarynyň emele gelendigini, Azatlyk Radiosynyň bu welaýatdaky çeşmeleri habar berýärler.
“Daşoguz şäherinde unuň üstünde uly nobatlar, dawalar bolup dur. Adamlaryň başa-başlygyndan ýaňa, uny dükanlara düşürip bilmän, un maşynlarynyň yzyna gidýän ýagdaýlary hem bolýar. Adamlar un ýetmez öýdüp, biri-birinden öň aljak bolýar. Sebäbi öň un ýetmän, adamlaryň aglabasy eli boş öýlerine gaýdypdy” diýip, Azatlygyň adynyň efirde agzalmazlygyny soran çeşmesi gürrüň berdi.
Onuň aýtmagyna görä, döwlet dükanlarynyň jogapkär işgärleri her gün belli bir möçberdäki unuň satylmagyna rugsat berilýändigini, şondan soň indiki gün başlanýança ýaşaýjylara unuň satylmaýandygyny hem duýdurýarlar.
Ýatlap geçsek, 1-nji fewralda ýurtda beziniň bahasynyň 50% gymmatlamagynyň yz ýany, unuň bahasy hem barha ýokarlanyp, ol käbir sebitleriň, şol sanda paýtagtyň hem dükan tekjelerinden ýitirim bolup başlady.
Mundanam başga, ýurta un, süýt-gatyk önümleri bilen birlikde, hususy eýeçilikdäki transport serişdeleriniň, azyk önümlerinden etiň we plastik gaplara gaplanan suwuň bahasy hem ortaça 70% gymmatlady.
Galyberse-de, Türkmenistanyň Merkezi banky dollaryň resmi kursuny 3 manat 50 teňňe möçberinde saklap galýan mahaly, soňky günlerde onuň “gara bazardaky” nyrhy taryhda rekord derejesine ýetip, ýurduň käbir regionlarynda 13 manatdan hem aşdy.
Türkmen häkimiýetleri we media serişdeleri ýokarda aýdylan gymmatlamalar we olaryň ilata ýetirýän täsirleri barada ilat köpçüligine häzire çenli düşündiriş ýa-da maglumat bermän gelýärler. Munuň deregine, resmi metbugatda ýurduň “bedew bady bilen ösýändigi” barada yzygiderli reportažlar görkezilýär ýa-da çap edilýär.


text:
Her bir din babatdaky medeniỳeti öwreneniñde düỳpli pelsepelerden gözbaş alỳandygyny unutmaly däldir. Orta Aziỳada türkmenleriñ dini medeniỳeti asyrlaryñ jümmüşünden gözbaş alyp, kämilleşipdir. Muña Muhammet pigammer hezretleriniñ döwründen bäri yslam dini ugrunda geçirilen wakalar şaỳatlyk edỳär. Eỳsem-de türkmenler ilkinji gezek Oguzhanyñ tarapyndan ỳeke tañra ỳagny bir hudaỳlyk pelsepesine uỳmaklyga sygynypdyrlar. VII asyrda türkmenleriñ ata-babalary yslam dinini meỳletin kabul etmekligi hem şeỳle bir ỳerlikden gelip çykỳar. Halkymyz hiç haçan dinsiz we hakydasyz ỳaşamandyrlar. Sebäbi “Din adamzadyñ şahsy haỳatyny öz hakyky watanyna ỳagny zannyña baglanyşdyryjy ỳol gatnaşyklarydyr. Içki isleglerini, talap edilen kämilliklerini, iç gysgynçlyklaryny, köşeşmelerini, nalaçlyklaryny ỳa-da ỳarawsyzlyklaryny we üstünliklerini ỳadyna getirỳän elementdir.” 1
Yslam dini aỳan bolup başlanda, hiç hili ỳazga geçmezden ỳönekeỳ görnüşde, araplaryñ ruhy-magnawy hakydalarynda tagdyl (deñlik) döredipdir. Muhammet Pygamber hezretleriniň ỳazuw sowady bolmandyr. Şonuñ üçin hudaỳ tagalanyñ tarapyndan yslam dininiñ ylahy duỳgylary şerigat hem ynsan adalatlylyklary, döwrüñ döreden sütemleriniñ garşysyna Muhammet Pygamber hezretlerine wahy bolup, yslam dininiň baỳdagy onuñ janpida sahabalary bolan çarỳarlaryň tarapyndan dünỳä ỳaỳraỳar.
Arap yslamşynaslaryñ biri “Farid Wahidi ” öz meşhur kitabynda şeỳle ỳazỳar: “Ýazuw, Hijaz araplarynyñ ỳanynda yslam dini açyk şerte geçinçä bolmandyr. Yslam dini dikelende 14 sany adamdan ybarat başga hat-sowatly ỳokdy. Olar Omar, Osman, Aly, Abusfiỳan, Mawỳe, Talhe we başga bir näçeleri, hat-ỳazuwdan baş çykarypdyrlar. ...” 2
Kurhandaky ỳazgylar bolsa, her halkyñ däbinde bolşy ỳaly, araplaryñ ençeme asyrlarynyň jümmüşinde dörän däp-dessurlarynyñ mif-legenda utgaşykly medeniỳeti bolupdyr. Kurhanyñ ỳazylmagy bilen, araplaryñ gadymy “Semitik” däp-dessurlaryny eỳsem-de, birneme düzgün-tertibe salypdyr..."3
Şeỳlelik bilen Muhammet Pygamber çykyş edỳär. Bu çykyşlar şol bir wagtyň özünde arap jemgyỳetiniñ döwrüne bap bolany üçin tarapdarlary artyp Eỳranda mazdistler (Salman Farsi, Abazar Gaffary, ...), Jöhütlerden, Manewilerden, Hristiỳanlardan Muhammet Pygamberiň maslahatdaşlary bolup gatnaşypdyrlar. Şonluk bilen yslam dinini dünỳä ỳaỳratmak üçin uly döwletli ỳurtlary özüne tabyn etmekligiñ ugruna çykypdyrlar. Şolaryñ arasynda Orta Aziỳanyñ Günortasyndaky ỳerleşen Eỳran Patyşalygyna göz tutupdyrlar.
“Sagduwakgas” kitabynyñ aỳtmagyna görä: “Yslam dininiñ ideologiỳalary araplara musulman däl ỳurtlary talamak üçin ähmiỳeti köp bolupdyr.” 4
Belli Ýewropa alymy Wil Durantyñ aỳtmagyna görä: “Sasaniler bilen araplaryñ arasynda “Kadisiỳe” ỳurtdaky bolan söweşde. Çapçy we çarwa araplar şahana köşke we onuñ gapysyndaky uly kowusa, myramly zaly, nepis halylar we göwherden bezelen tagta haỳran galyp görseler üç gün geçipdir.” 5
Emma türkmenler babatynda aỳdylanda VII-VIII asyrlarda ỳeke tañry ỳagny bir hudaỳlyk pelsepesi ornaşan döwri yslam dinini meỳletin kabul etmäge has jaỳdar ỳerlik döräpdir. Bu garaỳyşy açyklamak üçin aşakdaky rowaỳatlarda durup geçeliñ:
Türkmenler Oguz hana çenli diniñ döreỳiş taryhyny 3 döwüre bölỳärler.
1. Adam ata Aleỳhusalamdan Nuh Pygambere çenli.
2. Nuh ata we onuñ şerif ogly Ýafes atadan 12 asyra deñiç ỳagny VI asyr “Oguzhana çenli”.6
3. Oguz handan bäri üçünji döwür bolup gaỳdỳar.
Jame et-tawaryh çeşmesiniñ habar bermegine görä, “Garahan patyşa, atasy wepat bolandan soñ, onuñ täç-u-tagtyna eỳe bolup, yzyny ỳöredỳär. Günlerde bir gün Garahan patyşanyň maşgalasyndan bir ogul dünỳä gelỳär. Ol çaga üç gije-gündiz enesiniñ göwsünden süỳdüni emmeỳär. Bu ỳagdaỳy görüp oturan enesi örän ynjalyksyz bolup gaỳgyly-harasatly galỳar. Çaga her gije enesiniñ düỳşine girip:”- Eỳ ene, eger sen Alla Tagallany bir bilip oña uỳsañ, Şonda men seniñ göwsüñden eklenerin. Ýeke tañra ynamlary bolmadyk döwürde naçar ene nalaç edeỳinlik bilen ähli köwum-garyndaşlaryndan gizlin ỳeke tañrynyñ söygisine çykyp oña baş egỳär. Şondan soñ çaga enesiniñ süỳdinden eklenip başlaỳar. Bir ỳyl geçenden soñ çagada arassa owadanlyk keşbi, dogurlyk nyşanasy, edermenlik alamatlary alnyndan nur saçỳar. ... Dowamy


text:
7 Mayıs 2016 Cumartesi
Bişkek Şäherinde Türkmenistanyň “Rysgal” Atly Söwda Öýi Açyldy
Türkmenistanyň hormatly Prezidenti Gurbanguly Berdimuhamedowyň edýän yzygiderli aladasy netijesinde, ýurdumyzda kiçi we orta telekeçiligi ösdürmek, Türkmenistanda eksport ugurly önümleri öndürmek we önümleri eksport etmek babatda degişli işler durmuşa geçirilýär.
Şunuň bilen baglylykda, Türkmenistanyň Senagatçylar we telekeçiler birleşiginiň ýardam etmeginde, 2016-njy ýylyň 29-njy aprelinde Türkmenistanyň Gyrgyz Respublikasynyň paýtagty Bişkek şäherinde “Rysgal” Türkmen Söwda öýüniň açylyş dabarasy boldy. Söwda öýünde ýurdumyzda öndürilýän önümler satuwa çykaryldy.
Açylyş dabarasyna, Gyrgyz Respublikasynyň Daşary işler ministrliginiň, ýerli habar beriş serişdeleriniň wekilleri, telekeçiler we beýleki myhmanlar gatnaşdy. Däp bolşy ýaly açylyş dabarasyndan soňra söwda öýüne ak pata berilip, sadaka edildi.
Kaydol: Kayıt Yorumları (Atom)


text:
ABŞ-nyň ýolbaşçylygyndaky koalisiýanyň Siriýadaky howa we guryýer güýçleri ABŞ-nyň ýarany bolan Siriýanyň demokratik güýçleriniň edaralaryna edilen “prowosirlenmedik hüjümde” 100 siriýaçy söweşijini öldürdi diýip, ABŞ-nyň resmileri aýdýarlar.
“Siriýanyň režimine tarapdar güýçler, şol sanda 500 çemesi ýaragly top oklaryna, tanklara, raketa sistemalaryna we mina atyjylary daýandylar” diýip, gizlinlik şertlerinde gepleşen resmi 7-nji fewralda habar berdi.
Mundan bir gün öň ABŞ-nyň ýolbaşçylygyndaky koalisiýanyň eden resmi beýanatynda, onuň geňeşçileriniň Siriýanyň demokratik güýçleriniň Del-el-zor edaralaryna hüjüm edilen wagtynda bolandygy aýdylýar.


text:
Prezident Gurbanguly Berdimuhamedow anna güni geçiren hökümet maslahatynyň dowamynda wise-premýer Dädebäý Amangeldiýewe berk käýinç yglan etdi.
Döwlet eýeçiligindäki TDH habar gullugynyň maglumatyna görä, Amangeldiýew gurluşyk, energetika, jemagat hojalygy ulgamlaryna we Aşgabat şäherine gözegçilik edýär.
Wise-premýer hökümet mejlisinde prezidente Aşgabadyň Abadan etrabynda bäş ýylyň dowamynda gurulmagy planlaşdyrylýan täze ýaşaýyş jaýlary, mekdep, çagalar bagy we köpugurly söwda merkezi barada hasabat beripdir.
Berdimuhamedow täze gurulýan desgalarda işleriň ýagdaýyna, desgalary gurmagyň hiline we möhletlerine berk gözegçilik etmegiň möhümdigini belläp, D.Amangeldiýewe işde goýberen kemçilikleri üçin berk käýinç yglan etdi diýip, TDH habar berýär.
Wise-premýere ýol berlen kemçilikleri gysga wagtyň içinde düzetmegi üçin soňky duýduryş hem berildi.
Berdimuhamedow golaýda Zähmet we ilaty durmuş taýdan goramak ministriniň orunbasary Ahmet Annamuhammedowy “işde goýberen düýpli kemçilikleri we ýolbaşçy wezipesi bilen bir ýere sygyşmaýan etmişi üçin” wezipesinden boşatdy.
Şeýle-de ol 10-njy noýabrda “Türkmenhowaýollary” gullugynyň başlygyna we Daşary ykdysady iş bankynyň müdiriýetiniň başlygyna berk käýinç yglan etdi. Bu resmilere “işde goýberen kemçiliklerini gysga wagtda düzetmek üçin” soňky duýduryş hem berildi.


text:
Türkmen dilini grammatika taýdan derňemegiň esasy üç görnüşi mälimdir: fonetik derňew, morfologik derňew, sintaktik derňew.
Fonetik derňew sözleriň ses düzümini derňemekdir. Munda sözi emele getirýän sesler seljerilýär we olaryň çekimli ýa çekimsiz, inçelik-ýogynlyk, dodaklanmak-dodaklanmazlyk, açyklyk-dymykyk, uzyn-gysgalyk, giň-darlyk, sonorly-sonorsyz... ýaly häsiýetleri bellenýär.
Elek
E - çekimli, inçe çekimli, giň çekimli, dodaklanmayan, gysga çekimli.
L - çekimsiz, açyk çekimsiz,sonorly.
E - çekimli, inçe çekimli, giň çekimli, dodaklanmaýan, gysga çekimli.
K - çekimsiz, dymyk çekimsiz.
Morfologik derňew sözleriň düzümini (asyl söz we ýasama söz, hillerini) sada söz, goşma söz, tirkeş söz, söz toparlaryny (haýsy söz toparyndandygyny), goşulmalary (söz ýasaýjy, forma ýasaýjy, söz üýtgediji) ýüze çykarýar.
Sapar - okuwçylaryň ökdesi.
Sapar - at, has at, sada söz, asyl söz.
Okuwçywlaryň - okuw -at, jyns at, asyl söz; -çy - goşulma, ýasaýjy goşulma; -lar - goşulma, köplük san goşulmasy, üýtgediji goşulma; -yň - goşulma, eýelik düşümiň goşulmasy, üýtgediji goşulma.
Sintaktik derňew sözlemiň aýdylyş äheňi boýunça hillerini (habar sözlemi, sorag sözlemi, ýüzlenme sözlemi), baş we aýyklaýjy agzalaryny (eýe, habar, aýyrgaç, doldrugyç), sözlemleriň gurluşyny (ýönekeý sözlem, goşma sözlem) derňeýär.
Eý, ýoldaşlar, bijin ýyly sowuk geläýse, odunyňyz üpjünmi?
Sorag-sözlemi, goşma sözlem, eýerjeňli goşma sözlem, doly däl sözlem (eger, howa, siziň ýaly sözler getirilmändir). Sözlemdäki baş sözlem eýeli, eýesi - odunyňyz, habary - üpjünmi?
Baş sözlemde odunyňyz sözi eýedir.
Eýerjeň sözlemde bijin sözi ýyly sözüne baglanyp, eýelik aýyrgyjy bolup gelýär. Ýöne şol söz gutarnykly formalaşmandyr (bijiniň ýyly).
Ýyly sözi eýerjeň sözlemiň eýesi, geläýse sözi eýerjeň sözlemiň (doly formalaşmadyk) habary.
Sowuk sözi bolsa howa (sözlemiň daşynda) baglanyp, sypat aýyryjy bolup gelýär.
Eý - sözlem agzasy haplanmaýan söz, ümlük.
Ýoldaşlar - ýüz tutma sözi.
Ýaz geldi, Gün çykdy, gülälekler, çopantelpekler, kömelekler meýdany bezedi.
Habar sözlemi, goşma sözlem, düzmeli goşma sözlem. Ýaz geldi, Gün çykdy sözlemleri ýygnak ýönekeý sözlemler. Eýe, habarlary bar. Eýesi - ýaz, Gün. Habarlary - geldi, çykdy.
Ikinji sözlem - ýaýraň ýenekeý sözlem. Bezedi - habar. Gülälekler, çopantelpeklerÝa kömelekler - (deňeş) - eýe. Meýdany sözi işlige (bezedi) baglanyp ýeňiş doldurgyjy bolup gelýär.


text:
Türkmenistanyň Ministrler Kabinetiniň Başlygynyň orunbasary, daşary işler ministri R.Meredowyň ýolbaşçylygyndaky türkmen wekiliýetiniň Eýran Yslam Respublikasynyň Prezidenti Hasan Ruhani bilen Tähranda geçiren duşuşygynda türkmen-eýran hyzmatdaşlygyny giňeltmegiň meseleleri maslahatlaşyldy. Türkmenistanyň daşary syýasat edarasynyň saýtynda habar berlişi ýaly, türkmen wekiliýeti 2018-nji ýylyň 12-13-nji maýynda Eýran Yslam Respublikasynda iş sapary bilen boldy.
Bellenilişi ýaly, duşuşykda iki döwletiň arasyndaky hyzmatdaşlygy ösdürmek, täze ugurlary kesgitlemek we hyzmatdaşlygyň strategiki ugurlarynda gatnaşyklary berkitmäge gönükdirilen geljegi bar bolan taslamalary durmuşa geçirmegiň meselelerini ara alyp maslahatlaşdylar.
Eýran Yslam Respublikasynyň Prezidentiniň şu ýylyň 27-28-nji martynda Türkmenistana amala aşyran sapary iki ýurduň arasynda hyzmatdaşlygyň ösmegine uly itergi berdi we gatnaşyklary täze many bilen baýlaşdyryp gol çekilen resminamalarda öz beýanyny tapdy diýip bellenilip geçildi.
Şeýle hem saparyň çäklerinde Türkmenistanyň wekiliýeti Eýranyň ýol we şäher gurluşyk ministri we ykdysady hyzmatdaşlyk boýunça bilelikdäki türkmen-eýran Hökümetara toparynyň eýran böleginiň ýolbaşçysy Abbas Ahmad Ahundi bilen duşuşdy. Taraplar özara haryt dolanyşygynyň möçberlerini ösdürmegiň täze ugurlary, serhetýaka söwdanyň mümkinçiliklerini has netijeli ulanmak we ulag ulgamynda hyzmatdaşlygy ösdürmek barada pikir alyşdylar. Şeýle-hem taraplar ýakyn wagtda Türkmenistanda ykdysady hyzmatdaşlyk boýunça bilelikdäki türkmen-eýran Hökümetara toparynyň nobatdaky mejlisini geçirmegiň mümkinçiliklerini ara alyp maslahatlaşdylar.
Eýran Yslam Respublikasynyň daşary işler ministri Mohammad Jawad Zarif bilen duşuşykda taraplar syýasy, söwda-ykdysady we medeni-ynsanperwer ugurlarda Türkmenistan bilen Eýranyň arasynda gatnaşyklaryň häzirki ýagdaýyny we olary ösdürmegiň mümkinçiliklerini ara alyp maslahatlaşdyrlar. Mundan başga-da, taraplar özara gyzyklanma bildirýän halkara we sebitleýin gün tertibiniň meseleleriň giň topary barada pikir alyşdylar.
13-nji maýda Türkmenistanyň wekiliýeti Eýranyň Nebit ministri Bižan Namdar Zangene bilen gepleşikleri geçirdi. Ýangyç-energetika ulgamynda türkmen-eýran gatnaşyklaryny giňeltmegiň mümkinçilikleri barada maslahatlaşmak bilen, taraplar nebit, gaz ulgamynda we nebithimiýa senagatynda hyzmatdaşlygy giňeltmegiň meselelerine aýratyn üns berdiler.
Türkmen wekiliýeti Eýran Yslam Respublikasynyň Yslam Şurasynyň Mejlisiniň Başlygy Ali Ardaşiri Larijani tarapyndan kabul edildi. Gepleşikleriň dowamynda döwletara gatnaşyklaryň ýokary derejesini nygtamak bilen, taraplar ikitaraplaýyn gatnaşyklaryň ýagdaýy we geljegi barada pikir alyşdylar. Ileri tutulýan ugurlaryň hatarynda parlamentara gepleşikleri berkitmek bilen birlikde, ulag ulgamynda özara bähbitli hyzmatdaşlyk we iki dostlukly döwletiň arasynda netijeli ynsanperwer gatnaşyklar aýdylyp geçildi.
Ondan başga-da, saparyň dowamynda Türkmenistanyň wekiliýetiniň EYR-ň Ruhy Lideriniň halkara meseleleri boýunça geňeşçisi Ali Akbar Welaýati, Prezidentiň Diwanynyň we Administrasiýasynyň Başlygy Mahmud Waýezi, Eýran Yslam Respublikasynyň Senagat, magdan we söwda ministri Mohammad Şariatmadari, EYR-ň söwda we ösüş boýunça guramasynyň başlygy Mojtaba Hosroutaj, EYR-ň ýol we ulag guramasynyň başlygy Hassanniýa, EYR-ň Merkezi Bankynyň başlygynyň orunbasary Ýakubi, EYR-ň Demirýol kompaniýasynyň ýolbaşçysy Mohammadzade we beýleki resmi adamlar bilen duşuşyklary boldy.
Bu duşuşyklaryň dowamynda taraplar döwletara hyzmatdaşlygyň wajyp meselelerini ara alyp maslahatlaşdylar, söwda-ykdysady we ulag ulgamlarynda, ýangyç-energetika toplumynda we suw hojalygynda ýola goýlan gepleşikleri geljekde ösdürmekde taraplaryň özara gyzyklanmalaryny belläp geçdiler.
Geçirilen gepleşikleriň netijeleri boýunça taraplar energetika ulgamynda we demir ýol ulgamynda hyzmatdaşlyk boýunça iki sany teswirnama gol çekdiler.


text:
Salam ildeshler, ine mün aydanam hayyrly ay bolan we dinimizin bäsh sütüninin biri bolan oraza tutulyan ay - Remezan aya da geldik. Shul mynadybetli sizi gutlayan we tutyan orazalarynyzyn Allahyn dergahynda kabul bolmagyny dileyan.
Bu aydaky uly bereketden payynyzy alyn dostlar, yagny oraza tutun.
Oraza ayy - mün aydan yagshydyr.
Salam ildeshler, ine mün aydanam hayyrly ay bolan we dinimizin bäsh sütüninin biri bolan oraza tutulyan ay - Remezan aya da geldik. Shul mynadybetli sizi gutlayan we tutyan orazalarynyzyn Allahyn dergahynda kabul bolmagyny dileyan.


text:
Habarlar 17 april 2018
Jemgyýet
Döwrüň binagärlik keşbi: durmuşyň täze hili we ýörelgeleriň mynasyp dowamy
Oňaýlylyk, rejelilik, amatlylyk, gözellik, ygtybarlylyk we öňdebaryjy inženerçilik-tehniki çözgütler, ekologiýa ülňüleri Watanymyzda gurulýan ýaşaýyş jaý toplumlarynyň, edara binalarynyň, senagat desgalarynyň, sport we beýleki durmuş maksatly binalaryň, ulag düzüminiň esasy ugurlary bolup durýar. Žurnalyň täze sany bu ulgamdaky ylmy we amaly işleriň esasy meýillerini, milli binagärligiň taryhyny, däplerini we häzirki döwrüni, ýurdumyzyň gurluşyk serişdeleri senagatynyň ösüşiniň esasy ugurlaryny, täzeçil ýörelgeleri girizmegiň hem-de ýokary hünärli ugurdaş işgärleri taýýarlamagyň meselelerini we beýlekileri öz içine alýar.
Jemgyýet
Täze suw üpjünçilik ulgamy işe girizildi
BAE-niň “Dew Jeneral Trading” kompaniýasynyň we ýerli “Galkan” hojalyk jemgyýetiniň BMGÖM-niň ýardam bermeginde bina edilen suw geçiriji ulgamy energiýa tygşytlaýjy we ekologiýa tehnologiýalaryny ulanmak arkaly guruldy, bu desga suwuň üç ugur: oba hojalygy, agyz suwy we durmuş maksatly zerurlyklarda peýdalanmak üçin paýlanylyşyny kadalaşdyrmaga mümkinçilik berýär. Suw geçiriji boýunça her gije-gündizde Laýynsuw çeşmesinden ýerli suw üpjünçilik ulgamyna 14000 kub metrden gowrak suw (sekundda 165 litr) akdyrylýar.
Hyzmatdaşlyk
Türkmenistan — Gazagystan: goňşy ýurtlaryň sebitleriniň özara gatnaşyklary
2014-nji ýylda iki döwletiň hazarýaka sebitleriniň häkimlikleriniň arasynda baglaşylan degişli Ylalaşygy durmuşa geçirmegiň çäklerinde guralan foruma gatnaşmak üçin Mangistau oblastynyň akimi Ý.Tugjanowyň ýolbaşçylygyndaky wekilçilikli topar Türkmenbaşy şäherine geldi.
Wakalaryň jümmüşinde
Türkmenistanyň Döwlet migrasiýa gullugynyň harby gullukçylaryna we işgärlerine
Sizi Türkmenistanyň Migrasiýa edaralarynyň işgärleriniň güni bilen tüýs ýürekden gutlaýaryn! Siziň her biriňize Türkmenistanyň häzirki döwrüň ählumumy meselelerini çözmäge gönükdirilen halkara başlangyçlaryny durmuşa geçirmekde, dünýä döwletleri we abraýly halkara guramalar bilen netijeli gatnaşyklary ýola goýmakda, eziz Watanymyzyň döwlet berkararlygyny pugtalandyrmakda, ýurdumyzyň gazanýan üstünliklerini dünýä jemgyýetçiligine giňden wagyz etmekde alyp barýan jogapkärli işleriňizde uly üstünlikleri arzuw edýärin!


text:
Habarlar 12 fewral 2018
Wakalaryň jümmüşinde
2018-2030-njy ýyllarda Türkmenistanyň suw hojalygyny ösdürmek boýunça Maksatnama işläp taýýarlanylar
Çykyş edenleriň belleýişleri ýaly, hormatly Prezidentimiz Gurbanguly Berdimuhamedow ýurdumyzy durmuş-ykdysady taýdan ösdürmegiň maksatnamasynda obasenagat toplumynyň we beýleki pudaklaryň sazlaşykly ösüşiniň, daşky gurşawy goramagyň, halkymyzyň amatly durmuş derejesini üpjün etmegiň möhüm şerti hökmünde suw serişdelerini rejeli peýdalanmak meselelerine aýratyn ähmiýet berýär.
Sport
Boks boýunça milli çempionatymyza Serik Konakbaýewiň ýolbaşçylygyndaky wekiliýet gatnaşar
Tomaşaly we özüne çekiji pursatlaryň baý bolmagyna garaşylýan ýaryş paýtagtymyzdaky iň bir döwrebap Olimpiýa şäherjiginde dört günläp dowam eder. Erkekleriň we zenanlaryň arasynda boljak bäsleşikde paýtagtymyza hem-de ýurdumyzyň welaýatlarynyň bäşisine wekilçilik edýän türgenleriň ýüzlerçesi agramlyk dejesiniň onusy boýunýa güýç synanyşarlar.
Resmi habar
Döwlet Baştutanymyz Moskwanyň eteginde AN-148 ýolagçy uçarynyň heläkçilige uçramagy zerarly gynançyny bildirdi
Döwlet Baştutanymyz şu agyr pursatda Türkmenistanyň halkynyň hem-de Hökümetiniň adyndan, şeýle hem hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini beýan etdi.
Resmi habar
Balkan welaýatynyň çäklerinde nebit bilen hapalanan meýdanlary arassalamak işlerini “Mawy kenar” bilelikdäki kärhanasy alyp barar
“Türkmennebit” döwlet konsernine Türkmenistanyň Daşky gurşawy goramak we ýer serişldeleri baradaky döwlet komiteti hem-de Balkan welaýatynyň häkimligi bilen bilelikde ýokarda agzalan işleri ýerine ýetirmegiň Tertibini işläp taýýarlamak we Türkmenistanyň Ministrler Kabinetiniň Başlygynyň degişli orunbasarlary bilen ylalaşyp tassyklamak tabşyryldy.


text:
Türkmenistanyň Prezidenti Köpetdagyň eteginden paýtagtymyzyň merkezine çenli welosipedli gezelenç etdi
21.05.2018
2018-nji ýylyň 19-njy maýy. Şu gün hormatly Prezidentimiz Gurbanguly Berdimuhamedow Türkmenistanyň gün-günden gözelleşýän ak mermerli paýtagtynyň şaýollary boýunça welosipedli ýörişi amala aşyrdy. Döwlet Baştutanymyzyň iş gününiň öňüsyrasynda başlan 30 kilometrlik welosipedli ýörişiniň ugry Köpetdagyň ajaýyp künjeklerinden Aşgabadyň merkezindäki Garaşsyzlyk meýdançasyna çenli dowam etdi.
Giňişleýin
Hormatly Prezidentimiz Gurbanguly Berdimuhamedow dabaraly çärelere gatnaşdy
21.05.2018
2018-nji ýylyň 18-nji maýy. Şu gün Garaşsyz, Bitarap ýurdumyz milli senenamamyzda şanly seneleriniň birini — Türkmenistanyň Konstitusiýanyň we Türkmenistanyň Döwlet baýdagynyň gününi belledi.
Giňişleýin
Hormatly Prezidentimiz Gurbanguly Berdimuhamedow agzaçar sadakasyny berdi
21.05.2018
2018-nji ýylyň 18-nji maýy. Şu gün hormatly Prezidentimiz Gurbanguly Berdimuhamedow paýtagtymyzyň “Halk hakydasy” ýadygärlikler toplumynda ýörite taýýarlanan ýerde mukaddes Oraza aýynyň başlanmagy mynasybetli agzaçar sadakasyny berdi.
Giňişleýin
Ministrler Kabinetiniň we Döwlet howpsuzlyk geňeşiniň bilelikdäki mejlisi
21.05.2018
17-nji maýda hormatly Prezidentimiz Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi. Onda Prezident maksatnamasynyň ýerine ýetirilişine, ýurdumyzy durmuş-ykdysady taýdan ösdürmek boýunça wezipelere garaldy, halkymyzyň abadançylygyny üpjün etmäge gönükdirilen döwletimiziň içeri syýasatyna degişli käbir meseleler ara alnyp maslahatlaşyldy.
Giňişleýin
Türkmenistanyň Prezidenti Gurbanguly Berdimuhamedow: Türkmenistanyň Konstitusiýasy we Döwlet baýdagy –biziň mizemez agzybirlimiziň nyşanydyr
21.05.2018
Mähriban halkym!
Eziz watandaşlar!
Sizi berkararlygyň we bagtyýarlygyň, ruhubelentligiň hem-de rowaçlygyň ak ýolunda belent maksatlara ruhlandyrýan Milli baýram — Türkmenistanyň Konstitusiýasynyň we Türkmenistanyň Döwlet baýdagynyň güni bilen tüýs ýürekden gutlaýaryn! «Türkmenistan — Beýik Ýüpek ýolunyň ýüregi» diýlip yglan edilen ýylda ilkinji gezek döwlet derejesinde bellenýän bu ajaýyp baýramyň şanyna geçiriljek dabaralaryň agzybirlik suprasynyň başynda jem bolan mähriban halkymyzy beýik işlere galkyndyryp, Garaşsyz, hemişelik Bitarap Türkmenistanda gazanylýan ajaýyp üstünliklere buýsanç duýgularyny has-da artdyrjakdygyna berk ynanýaryn!
Giňişleýin


text:
"Oxford Global Languages (OGL)" diýen at bilen tanalýan Oksford dil guramasy tatar dilini özüniň internet sözlügindäki dilleriň sanawyna goşdy. Şeýlelikde, tatar dili bu sanawa goşulan ilkinji türki dil boldy.
Internet sözlügi sözleri we şygarlary tatar dilinden iňlis diline hem tersine derrew terjime edip bilýär.
Oksford sözlüginiň müdiri Juda Pearsall 31-nji ýanwarda çap edilen metbugat beýannamasynda, tatar diliniň özüniň köki taýdan orta asyrdan hem gadymyýetden gözbaş alýan gadymy baý dillerden biridigini belläpdir.
Pearsall, tatarça gepleşýän adamlaryň ruhy hem medeni baýlygynyň "Oxford Global Languages" maksatnamasy çäginde global sözlüge goşulmagynyň şol dilde gepleşýän jemgyýetleriň kämilleşmegine hyzmat etjegini aýdýar.
Kazanyň döwlet uniwersitetiniň Lew Tolstoý adyndaky Filologiýa institutynyň professory Golşat R. Safiullina bolsa, bu tagallanyň tatar medeniýeti bilen dilini dünýä tanatjagyny nygtaýar.
2015-nji ýylyň sentýabr aýyndan bäri işläp gelýän "OGL Oxford Dictionaries" guramasy dünýäniň 100-den gowrak diliniň leksikografik we başga aýratynlyklaryny ýygnap, olary internet hyzmatyna goşýan global edaradyr.


text:
Türkmenistanyň Prezidentiniň 2016-njy ýylyň 4-nji noýabryndaky “Ministrlikleriň we pudak edaralaryň 2017-nji ýylda sergileri, ýarmarkalary we maslahatlary geçirmegi hakynda” 14989 belgili kararyna laýyklykda, Türkmenistanyň Gurluşyk we binagärlik ministrligi, “Türkmenawtoýollary” döwlet konserni hem-de Türkmenistanyň Söwda-senagat edarasy tarapyndan 2017-nji ýylyň 24-26-njy awgustynda Aşgabat şäherindäki Türkmenistanyň Söwda-senagat edarasynyň binasynda “Türkmengurluşyk-2017” atly halkara sergisi we “Türkmenistanyň gurluşyk pudagynyň ösüşi” atly maslahaty geçirilýär.
Sergide Türkmenistanyň Gurluşyk ulgamynda gazanan üstünlikleri, gurluşyk işlerinde we gurluşyk materiallarynyň önümçiliginde täze tehnikalaryň we tehnologiýalaryň ornaşdyrylyşy, taslama çenlik resminamalaryny kämilleşdirmek we döwrebaplaşdyrmak boýunça, şeýle hem milli binagärlik işleriniň alnyp barlyşy bilen tanşarlar.
Şeýle hem bu sergä gurluşyk ulgamynda netijeli hyzmatdaşlygyň ösdürilmegine gyzyklanma bildirýän meşhur daşary ýurt kompaniýalarynyň we işewür adamlaryň gatnaşmaklaryna garaşylýar.
Sergide daşary ýurt kompaniýalary bilen mundan beýläk-de işewür gatnaşyklary pugtalandyrmak we ösdürmek üçin özara bähbitli taslamalary durmuşa geçirmekde hem-de iş tejribesini alyşmakda oňat şertler dörediler .
“Türkmenistanyň gurluşyk pudagynyň ösüşi” atly maslahatynda ýurdumyzyň alymlary, döwlet we hususy kärhanalaryň wekilleri çykyş ederler. Biziň döwletimizde ýaýbaňlandyrylan iri möçberli maksatnamalaryň hem-de uly ähmiýetli taslamalaryň amala aşyrylmagyna işjeň gantaşmaga we gurluşyk ugularda hyzmatdaşlygy giňeltnäge uly gyzyklanma bildirýän iri daşary ýurt kompaniýalaryň çykyşlaryna garaşylýar.
Türkmenistanyň Gurluşyk we binagärlik ministrligi, Ahal, Balkan, Daşoguz, Lebap, Mary welaýatlarynda we Aşgabat şäherinde gurluşyk işlerini alyp barýan hem-de gurluşyk materiallaryny öndürýän döwlet edaralaryny, telekeçileri we hususy kärhanalary, şeýle hem daşary ýurt kompaniýalaryny “Türkmenawtoýollary” döwlet konserni “Türkmengurluşyk-2017” atly halkara sergisine we “Türkmenistanyň gurluşyk pudagynyň ösüşi” atly maslahatyna gatnaşmaga çagyrýarys.
Sergä we maslahata gatnaşmak üçin Türkmenistanyň Söwda-senagat edarasy bilen habarlaşmaly.
Sergä gatnaşmak üçin tel: +99312 39-88-81/82/83/84/85/86. Faks: +99312 39-88-71
Maslahata gatnaşmak üçin tel: +99312 39-88-87
website: www.cci.gov.tm
©Seýsmiki Taýdan Durnukly Gurluşygyň Ylmy-Barlag Instituty


text:
Göz keselleri Ylmy-kliniki merkezinde ilkinji operasiýalar şowly geçdi
Geçen şenbe güni Türkmenistanyň Lukmançylyk döwlet uniwersitetiniň döwrebaplaşdyrylan we täzeden enjamlaşdyrylan Göz keselleri ylmy-kliniki merkeziniň açylyş dabarasy boldy.Täzelenen bina bir günde göçüp baran uniwersitet hassahanasynyň hünärmenleri näsaglary kabul edip başladylar. Merkeziň işläp başlan ilkinji gününde operasiýalaryň dördüsi-meýilnamalaşdyrlanlardan üçüsi we bir gyssagly operasiýa geçirildi. Olaryň ikisi fakoemulsifikasiýa usuly bilen ýorkany aýyrmak, biri-gara suw inmesine garşy operasiýady. Dördünjisi gaýragoýulmasyz kömek bölüminde alty ýaşly çaga şikest ýetmegi sebäpli göz älemgoşarynyň ýyrtylmagy sebäpli geçirildi.
Göz keselleri ylmy-kliniki merkezinde çagalaryň görejini goramak boýunça iki otag hereket edýär. Olardaky enjamlar şol bir wagtyň özünde keseli anyklamaga we oňa bejergi bermäge mümkinçilik berýär. Merkezde çagalaryň göz kesellerini bejermek, umumy göz keselleri, gaýra goýulmasyz kömek, lazer bilen bejermek we kliniki laboratoriýa ýaly bäş bölüm bar.
Çagalar bölüminde çagalar doga göz kemligi-ýorka külterlemegi, gara suw inmegi, aşa şowakörlük, göz setçatkasynyň, gözüň içerki bardasynyň deregenaratiw üýtgemegi, çişleriň ähli görnüşleri ýaly kesellere bejergi alyp bilerler. Gözüň umumy keselleri bölümi durmuş taýdan goraglylyga mätäç raýatlara niýetlenendir. Bu ýerde olara zerur bejergi mugt geçirilýär.
Gaýra goýulmasyz kömek bölüminde gije-gündiziň dowamynda gözüne şikest ýeten, gara suw inmäniň ýitileşmegi we göz damarlaynyň bozulmalary ýaly näsazlyklar ýüze çykanda çagalara-da, ulylara-da hyzmat edilýär.
Adybir bölümde lazer bilen bejerişiň ähli görnüşleri ýerine ýetirilýär. Hirurgiýa böleginde operasiýa otaglarynyň altysy bar. Iň döwrebap enjamlar bilen enjamlaşdyrylan laboratoriýa gematologik, immunoferment seljermeler geçirmäge , bakterial we wirusly ýokanç keselleri ýüze çykamaga mümkinçilik berýär. Barlaglaryň gözýaş kristallografiýasy ýaly täze usuly gözüň onkologik kesellerini, şikest ýetmeden soňky beterlemesini we süýji keseliniň ýaramaz netijelerini anyklamaga mümkinçilik berer.


text:
«Hazar» konsorsiumy marketing sowalnamasyny geçirýär 16.05.2018 —25.05.2018
«Türkmennebit» Döwlet konserninden hem-de «Mitro International Limited» Kompaniýalaryndan ybarat bolan,
öz işini önümleri paýlaşmak şertnamasynyň esasynda «Hazar» şertnamalaýyn çäklerinde (Gündogar Çeleken ýatagy) amala aşyrýan «Hazar» Konsorsiumy
Gündogar Çeleken käninde guýulary düýpli abatlamak, GNKT we azot desgalaryny gurnamak hyzmatlaryny bermek, Gündogar Çeleken käninde nebitiň çykarylyşyny işjeňleşdirmek boýunça
hünär taýýarlykly hünärmenler bilen bilelikde şu aşakdaky lotlar boýunça
Bäsleşik yglan edýär:
Lot №1 Guýulary düýpli abatlamak boýunça hyzmatlary etmek;
Lot №2 GNKT desgalaryny oturtmak hyzmatlaryny etmek;
Lot №3 Azot enjamlary hyzmatlaryny etmek.
Bäsleşige gatnaşmaga isleg bildirýänler şu bäsleşik neşir edilenden soň ýokarda görkezilen senä çenli (ýerli wagt bilen 18-00-a çenli) şu aşakdakylary ýerine ýetirmelidir:
Bäsleşige gatnaşmak üçin töleg etmeli.
Bäsleşige gatnaşmagyň bahasy 250,00 USD (iki ýüz elli amerikan dollary). GBS hasaba alnanok.
Töleg rekwizitleri: MAÝTRO INTERNEÝŞNL LIMITED Turkmenistan kompaniýasynyň filialy: walýuta hasaby 232 030 002 201 849 001 69000 Turkmendaşary ykdysady iş banky salgyt hasaby 302 341 000 023
korhasap 211 018 401 101 001 0000 3000 МФО 390 101 201.
SWIFT: SBFETM 22. Bank harajatlary – dalaşgäriň hasabyna.
2. Dalaşgäriň bäsleşige gatnaşmak üçin ýazmaça görnüşde arzasy (erkin görnüşde).
3. Bäsleşigiň şertlerini almaly (Aşakda görkezilen salgy boýunça göni özüne gowşurylýar). Bäsleşigiň şertlerini we lotuň häsiýetnamasyny almak üçin hökmany suratda bäsleşige gatnaşmak üçin töleg edilendigini tassyklaýan resminama, ýazmaça arza we kompaniýanyň ygtyýarlyklaryny tassyklaýan resminama görkezilmeli.
Düşündiriji maglumatlar, arzanyň mazmuny bilen tanyşmak hem-de arzalary almak şu salgylar boýunça amala aşyrylýar:
1. 744000 Aşgabat ş., Türkmenistan, Andalyp 50/1, 3-nji gat.
«Mitro International Limited» Kompaniýasynyň wekilligi.
Üns beriň: wekilligiň referenti:
tel.: + 993 12 45 60 95 faks: + 993 12 45 60 96
e-mail: asbmitro@asb.mitro-int.com. asbmitro@mitromos.com
2. 109147 RF, Moskwa, Marksistskaýa köç. jaý 14/16 1-nji bina
«Mitro International Limited» Kompaniýasyny Moskwadaky wekilligi
Üns beriň: daşary kooperasiýa toparynyň direktory:
tel.: + 7 495 788 55 60 faks: + 7 495 748 32 31
e-mail: mitro13@mitromos.com


text:
FLEX maksatnamasy gatnaşyjylarynyň ýaşaýan ýerlerinden ABŞ-da boljak ýerlerine çenli gitmegi we yzyna gaýdyp gelmegi bilen bagly çykdaýjylaryny öz üstüne alýar, şeýle hem talyp hakyny berýär. ABŞ-nyň hökümedi FLEX maksatnamasyna ýolbaşçylyk edýär we oňa doly ýardam berýär. FLEX maksatnamasy onuň talaplaryna gabat gelýän ähli mekdep okuwçylary we maýyp okuwçylar üçin açykdyr. Şu maksatnamanyň döredilen gününden bäri, oňa jemi 220-den gowurak maýyp okuwçy gatnaşyp, şolaryň 4-i Türkmenistandan.
Indiki 2018-2019 ýyllar aralygynda geçiriljek FLEX maksatnamasy 2017-njy ýylyň oktýabr aýynda Türkmenistanyň Bilim Ministrligi arkaly tassyklanandan soňra başlar. Mekdep okuwçylary, mugallymlary we ene-atalar bäsleşik barada doly maglumaty, talaplary hem-de maýyp çagalar üçin ýörite test mümkinçilikleri barada 2017-njy ýylyň awgust aýynda biziň web-sahypamyzdan ýa-da ýakyn Amerikan merkezlerinden alyp bilerler.
Ýeňijileri ýene—de bir sapar gutlaýarys we olara bir ýylyň dowamynda wagtlaryny gyzykly hem-de täsinli geçirmeklerini arzuw edýäris. FLEX 2018-2019 maksatnamasynyň gatnaşyjylaryna hem üstünlik arzuw edýäris!


text:
26 Ocak 2017 Perşembe
Saýlawçylaryň Dykgatyna
2017-nji ýylyň 27-nji ýanwarynda saýlawçylaryň Türkmenistanyň Prezidenti wezipesine dalaşgärler bilen duşuşyklary geçiriler. Ramazan Durdyýew bilen duşuşyk Mary welaýatynyň M.Kemine adyndaky döwlet drama teatrynda, Meretdurdy Gurbanow bilen duşuşyk Lebap welaýatynyň S.Seýdi adyndaky döwlet drama teatrynda, Serdar Jelilow bilen duşuşyk Daşoguz welaýatynyň N.Andalyp adyndaky döwlet drama teatrynda, Süleýmannepes Nurnepesow bilen duşuşyk Balkan welaýatynyň Saparmyrat Türkmenbaşy adyndaky Döwlet drama teatrynda, Durdygylyç Orazow bilen duşuşyk Ahal welaýatynyň Ak bugdaý etrabynyň Gämi obasynyň Medeniýet öýünde bolar.
Duşuşyklar sagat 10-da başlanýar.
Kaydol: Kayıt Yorumları (Atom)


text:
Muhammet ibn Zekeriýa ar-Razy
Abu Bekir Muhammet ibn Zakariýa Ar-Razy (865-925)- Farsida we Orta Aziýada özüni tanadan ensiklopedik bilimli akyldar, aryf, filosof. Ol lukmançylyga degişli "Jemleýji Kitap", dini ugurdan "Filosofiýada tebigy kanunlar", "Materiýa hakynda pikirlenme", "Wagt we giňişlik hakynda pikirlenme", "Jan we dünýä hakynda pikirlenme" we başga birnäçe eser ýazypdyr. Ol 184-den hem köp eseriň awtorydyr. Bu eserler arap dilinden latyn diline terjime edilip, Ýewropa hem ýaýradylypdyr.


text:
Gurban Berdiýew
Makala gutarylmadyk[üýtget | edit source]
Doly ady: Gurban Bekiýewiç Berdiýew.
Doglan ýeri we güni: TSSR, Aşgabat şäheri - 25.08.1952ý.
Boýy: 178 sm.
Agramy: 67 kg.
Milleti: Türkmen.
Wezipesi: [rostow]yñ baş tälimçisi,
Gurban Bekiýewiç Berdiýew 1952-nji ýylyñ 25-nji Awgustynda Aşgabat şäherinde (TSSR) dogulýar. 1967-1971-nji ýyllarda Aşgabadyñ döwlet demir ýol aragatnaşygy tehnikumynda okaýar. Soñra 1971-1975-nji ýyllarda Maksim Gorkiý adyndaky (häzirki Magtymguly adyndaky) Türkmen döwlet uniwersitetinde okaýar. 1989-1991-nji ýyllarda bolsa, Moskwanyñ ýokary tälimçilik mekdebinde okaýar. 1959-njy ýylda Aşgabadyñ futbol mekdebine gatnap ugran Gurban Berdiýew, 1966-njy ýylda Aşgabadyñ "Stroitel" ("Kolhozçy") ýetginjekler komandasynyñ düzüminde futbol oýnap başlaýar. Professional futbolçylyk kariýerasyna hem 1971-nji ýylda şol toparda başlaýar. 1976-nji ýyla çenli "Kolhozçyda" çykyş edenden soñ, 1977-nji ýylda Gazagystanyñ "FC Kairat" toparynda çykyş edýär. Soñ (1978-nji ýylda) ýene Aşgabadyñ "Kolhozçysyna" dolanan Gurban Berdiýew, 1979-1980-nji ýyllarda Russiýanyň "SKA Rostov-na-Donu" toparynda oýnaýar. 1980-nji ýylda "Rostelmaş" toparynda oýnan Gurban Berdiýew, 1981-1985-nji ýyllarda ýene-de "FC Kairat" toparynyñ düzüminde çykyş edýär.
Futbolçylyk kariýerasy
1971-1976ý - "Kolhozçy" 134 oýun (16 gol)
1977ý - "FC Kairat" 20 oýun (5 gol)
1978ý - "Kolhozçy" 38 oýun (3 gol)
1979-1980ý - "SKA Rostow-na-Donu" 35 oýun (3 gol)
1980ý - "Rostelmaş" 10 oýun (4 gol)
1981-1985ý - "FC Kairat" 139 oýun (28 gol)
Şahsy Durmuşy[üýtget | edit source]
«Ol boş sözlemegi halanok, diñe öziniñ edyan işleri bilen netije görkezyar.», — diyip Tälimci Maksim Lopuhow düşundirdi.(Rubin habarçysy bolup işlän) Berdiyew - meşhur adam. Ol dini adam, Mekke Medina haj parzyny yerine yetirdi. Her Anna güni Namaza baryar. Ol içenok, çekenok, we ol sowet döwruniñ aydymlaryny diñleyar, Rus edebiyatyny we Küşt oynamagy halayar. Ol edil Wladimir Putin yaly sagadyny sag elinde dakyar. Gurban agañ iki çagasy Londonda yaşayar. Bir ogly Rubinde futbolist bolmak ücin akademiyasyna gatnady. Yone ondan oyuncy cykmady. Allaberdi buwagt Gazagystanda yaşayar. Berdiyew Russiya iki gezek Futbol boyunca Cempiony bolanda hem, ayaly Gazagystanda yaşayady. Uly ogly Marat Prodyuser. Gyzy Aylar Talyp. «Egerde maña: futbolmy yada pul? Diyip sorasalar. Men hemişede futboly saylardym. - men bir ýyl işsiz kösendim, we biz bäşimiz diñe dayzamyñ napagasyna yaşadyk. Bir ýyl! Bäşimiz! Hudaý adamy baylykda we garyplykda barlaya diyaler. Men şol synagdan geçdim». Bu zatlar maña Hudaya şukur etmekligi öwretdi! Haçanda mende pul peyda bolanda, - hićhili başym aylanmady. Gurhanda hem aydylyar: Eliñi gursagyña gysma, yone ony uzatmada" - diyip Gurban Berdiyew gürrüñ berdi.


text:
Daşkentde Özbegistan Respublikasynyň Daşary işler ministrligininiň Özbegistan Respublikasynda ýerleşýän diplomatik wekilhanalary bilen bilelikde gurnan medeni däpleriň we milli tagamlaryň XVI gözden geçirilişi boldy. Çäre halklaryň ruhy bütewiligine we halkara ynsanperwer gatnaşyklary işjeňleşdirmäge gönükdirilendir.
Türkmenistanyň milli diwarçasy daşkentlileri we şäheriň myhmanlaryny ýurdumyzyň taryhy hem-de medeni däpleri, amaly-haşam sungaty eserleri, şeýle hem nepis el halylary, şol sanda ýüpek haly önümleri, keteni matasy, dokma toplumlarynyň we TSTB-niň kärhanalarynyň önümleri, özboluşly sowgatlyklar we zergärleriň ajaýyp şaý-sepleri bilen tanyşdyrdy.
Bu ýere gelenler ajaýyp türkmen milli tagamlaryna mynasyp baha berdiler, olara milli naz-nygmatlar hödür edildi. Çäräniň çäklerinde Özbegistan Respublikasynyň tanymal döredijilik toparlarynyň, sazandalarynyň, aýdymçylarynyň, folklor toparlarynyň gatnaşmagynda konsert boldy.
Çeşme: turkmenistan.gov.tm
Daşkentde türkmen däpleri we milli tagamlar görkezildi
Daşkentde Özbegistan Respublikasynyň Daşary işler ministrligininiň Özbegistan Respublikasynda ýerleşýän diplomatik wekilhanalary bilen bilelikde gurnan medeni däpleriň we milli tagamlaryň XVI gözden geçirilişi boldy. Çäre halklaryň ruhy bütewiligine we halkara ynsanperwer gatnaşyklary işjeňleşdirmäge gönükdirilendir.


text:
Jemşit Agçaly we Ramin Gereý bilelikde ýerine ýetirdiler.
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Friday, 09 November 2012 21:52
Gelin
Media
Comments
0 #1 2012-11-10 20:19
جمشید انیم! سلام. آرما- تؤولمه قاوی ایشلر.... بو "گلین" - ده سنگ میکروفون ینگ قاوی تنظیم بولماندیر-- سنگ سسینگ حاص آنگئردان گلیأر


text:
Türkmenistanyň prezidenti Gurbanguly Berdimuhamedow ýurduň içeri işler ministri Isgender Mulikowa berk käýinç yglan etdi. Bu waka Azatlygyň ýurt içindäki çeşmeleriniň Mulikowyň otstawka çykmaga çalyşýandygy barada habar bermeginiň yz ýanyna gabat geldi.
Türkmenistanyň döwlet habarlar gullugynyň berýän maglumatyna görä, Berdimuhamedow 1-nji awgustda geçiren Döwlet howpsuzlyk geňeşiniň göçme mejlisinde, ýurduň içeri işler ministriniň beren hasabatyndan soň, “öz wezipe borçlaryny göwnejaý ýerine ýetirmän, garamagyndaky gulluklaryň işine gözegçiligi gowşadandygy” üçin, Mulikowa berk käýinç yglan etdi.
Ýöne resmi medianyň maglumatynda Mulikowyň anyk haýsy wezipe borçlaryny göwnejaý ýerine ýetirmändigi barada anyk mysallar getirilmedi.
Şeýle-de, Berdimuhamedow “kanunçylygy we hukuk tertibini üpjün etmegiň demokratik, hukuk döwletiň möhüm meselesi bolup durýandygyny belläp, ýurduň Içeri işler ministrliginiň işine täzeçil usullary ornaşdyrmagyň zerurdygyna ünsi çekdi” diýlip, habarda bellenilýär. Emma gürrüňi edilýän “täzeçil usullaryň” jikme-jikleri aýdyňlaşdyrylmaýar.
Ýeri gelende ýatlatsak, Azatlyk Radiosynyň Aşgabatdaky iki çeşmesi Mulikowyň soňky wagtda yzygider iki berk käýinç alansoň, saglyk ýagdaýyna salgylanyp, otstawka çykmaga çalyşýandygyny, emma ýurduň prezidentiniň onuň arzasyny kabul etmeýändigini 13-nji iýulda habar beripdi.
“Ol başlygyň (prezident Berdimuhamedowyň – redaksiýanyň belligi) ýanyna baryp, özüniň saglyk ýagdaýynyň ýaramazlaşandygy zerarly otstawka goýberilmegini sorady. Emma ol onuň haýyşyny bitirmedi. Mulikow örän çylşyrymly ýagdaýda dur, sebäbi başlygyň özüni örän basym il ortalaýyn işden boşatjakdygyny bilýär. Mulikowa hem Hallyýewiň (ozalky baş prokuror Amanmyrat Hallyýew – redaksiýanyň belligi) ykbalynyň garaşýan bolmagy gaty mümkin, şu sebäpden ol öz arzasy bilen gitmek isleýär” diýip, adynyň agzalmazlygyny soran hökümete ýakyn çeşme aýtdy.
Mundan öň, has takygy, şu ýylyň 4-nji maýynda prezident Berdimuhamedow hökümet maslahatyny geçirip, prokuraturanyň we IIM-niň resmileriniň bir toparyny korrupsiýada aýyplap, Amanmyrat Hallyýewi baş prokuroryň wezipesinden boşatdy. Şol mejlisde prezident Mulikowa hem berk käýinç yglan etdi.
Azatlyk Radiosy hökümetdäki çeşmesine salgylanyp, Hallyýewiň işden boşadylanyndan soň güýç gurluşlarynyň ozalky çinownikleriniň onlarçasy bilen bir hatarda tussag edilendigini habar berdi.
Baryp maý aýynda biziň çeşmelerimiz Isgender Mulikowyň ýokarsyndaky “bulutlaryň goýalýandygyny” tassyk edipdiler. Şeýle-de, Azatlygyň hökümet gurluşlaryna ýakyn çeşmesi hemmeleriň 4-nji maýdaky mejlisde Mulikowyň hem işden boşadylmagyna garaşandygyny, emma ony prezidentiň golaýyndaky täsirli bir şahsyň goşulmagynyň halas edendigini tassyk etdi.
42 ýaşyndaky Isgender Mulikow Türkmenistanyň Içeri işler ministrligine 2009-njy ýylyň 29-njy maýyndan bäri ýolbaşçylyk edýär. Ol bu wezipä 34 ýaşynda bellenip, iň ýaş içeri işler ministri boldy we bu wezipede özünden öňkülerden has uzak saklandy. Şeýle-de, ozalky ministrlerden tapawutlylykda, ol prezidentden hemmelerden kän berk käýinç aldy. Bu käýinçleriň ikisi oňa şu ýylyň maý we iýun aýlarynda, bir aýdanam az wagt içinde berildi.


text:
Bir hepde-de PKK-a agza 60 terrorçy täsirsiz ýagdaýa getirildi
Operasiýalarda köp sanly ýarag bilen partlaýjy madda ele geçirildi
Bir hepde-de aýrlykçy terror guramasy PKK-a agza 60 terrorçy täsirsiz ýagdaýa getirildi.
Terrora garşy Şyrnak, Hakkari, Diýarbakyr, Bingöl, Elazyg, Mardin we Siirt welaýatlarynda operasiýa guraldy.
Operasiýalarda köp sanly ýarag bilen partlaýjy madda ele geçirildi.
Terrorçylar tarapyndan ulanylýan 52 gaçybatalga, gowak we ammar hatardan çykaryldy.
Terror guramasy PKK-a maddy taýdan goldaw berýänlere garşy guralan operasiýada hem köp sanly temmäki bilen neşe maddalary ele geçirildi.
Bikanun ýollardan Türkiýä girmäge synanşan 5 müň 617 adam tussag edildi.
Siriýanyň demirgazygynda guralan operasiýanyň çäginde hem Azez bilen Jarablusyň arasynda ýerleşýän 2 müň 15 kilometrlik meýdanda gözegçilik üpjün edildi.


text:
Tebigat
Tebigat — Älem-jahanyň material dünýäsi, aslynda — tebigy ylymlaryň öwrenýän esasy obýekti. Gündelik durmuşda "tebigat" diýen söz köplenç tebigy ýaşaýyş gurşawy (adam eli bilen döredilmedik hemme zat) diýen manyda ulanylýar.
Yer- bu hazirki dowrde belli yeketak yasayys bar planetadyr. Onun tebigy ayratynlygy ylym barlaglaryn enceme cesmesi hasaplanyar.
Yer- bu gun sistemasynyn ululygy boyunca, agyrlygy boyunca we dykyzlygy boyunca ucunji orunda duryar.
Onun 71% umman hasaplanyar. Galan bolegi materik we tokaylardan ybarat, ondan hem basga uly bolegi gury yer, ilaty halklar, demirgazyk yarm sarda bolyarlar.


text:
Germaniýanyň kansleri Angela Merkel 18-nji maýda Gara deňziň kenaryndaky kurort şäheri Soçide Orsýetiň prezidenti Wladimir Putin bilen duşuşýar. Gepleşiklerde esasy temalar – Ukraina konflikti, Birleşen Ştatlaryň Eýran bilen baglaşylan ýadro ylalaşygyndan çykmagyna ýewropalylaryň jogaby, şeýle hem Orsýet bilen Germaniýanyň arasynda gurulmagy planlaşdyrylan gaz geçiriji – bolar diýip çaklanýar.
Merkeliň bu sapary onuň üstümizdäki ýyl Orsýete eden ilkinji saparydyr.
2014-nji ýylda Ukrainanyň Krym regionyny basyp almagy, gündogar Ukrainadaky separatistleri goldamagy we 10300-den agdyk adamyň heläk bolmagyna etiren urşuň turmagyna goşant goşandygy sebäpli Moskwanyň garşysyna sanksiýa girizmek boýunça Ýewropa Bileleşigi tarapyndan edilen basyşlarda ilkinji hatarda duran Germaniýa bolupdy.
Ýöne Merkel soňky ýyllarda Orsýetiň garşysyna berk tutumy yzarlasa-da, “Demirgazyk akym-2” turba proýektini gorap geldi. Ol muny hem Germaniýanyň özüniň gaz üpjünçiligini gyssagly howpsuzlandyrmagy zerur diýip delillendirdi. Bu gaz geçiriji Ukraina akman, onuň sowasyndan geçýär.
11 milliard dollarlyk proýekt Orsýetden günbatar Ýewropa akdyrylýan gazyň mukdaryny iki essä ýetirip bilýär.
Ukraina bu proýekt Ýewropa Bileleşiniň Orsýetiň garşysyna girizen sanksiýalaryny gowşadýar diýse-de, Germaniýa soňky aýlarda Orsýete turba liniýasyny giňeltmek babatda razylyk berdi. Geçiriji geljek ýylyň aýagynda ulanyşa berilmeli.
Amerikanyň ýokary derejeli bir diplomaty hem “Demirgazyk akym-2” turbasy howpsuzlyk aladalaryna sebäp bolýar, şol sebäpden Birleşen Ştatlaryň sanksiýalaryna uçramagy mümkin diýip, duýduryş berdi.
Birleşen Ştatlaryň Döwlet departamentinde energiýa syýasaty boýunça ekspert we döwlet sekretarynyň orunbasary Sandra Outkirk 17-nji maýda Berline eden saparynda Birleşen Ştatlaryň “Demirgazyk akym-2” geçirijisine garşydygyny we oňa sanksiýa girizmeginiň mümkindigini aýtdy. Ol munuň sebäbiniň gaz geçirijiniň Orsýetiň Ýewropadaky “zyýanly täsirini” artdyrmagyna goşant goşmagynyň ähtimaldygy bilen baglanyşyklydygyny belledi.
Biz ilki diplomatik ýollar bilen bu proýekti togtatmak üçin “ynandyryjylyk güýjüni ulanmakda mümkin bolanyny edýäris”, ýöne Kongres zerur bolan halatynda Orsýetiň şular ýaly turba proýektlerine garşy sanksiýa girizmäge hökümete ygtyýarlyk berdi diýip, Outkirk aýtdy.
Ol soňra hem: “Biz proýekt amala aşmasa, hoşal bolarys” diýip, sözüniň üstüni ýetirdi.
Ýewropanyň iň uly ykdysadyýeti we dünýäde iň köp tebigy gaz import edýän ýurt bolan Germaniýa bolsa, özüniň atom elektrostansiýalaryny ýatyrýanlygy üçin gaz üpjünçiligine bolan ynamyny artdyrmagy planlaşdyrýar.
Germaniýanyň hökümeti Ukraina we beýleki meseleler sebäpli Orsýet bilen Günbatar arasyndaky oňuşmazlygyň barha artýan häzirki wagtynda Berliniň turba proýektine, şeýle hem 2015-nji ýylda Eýran bilen gelnen ýadro ylalaşygyna Moskwa bilen bolan “hyzmatdaşlyk adalary” diýip garaýandygyny aýtdy.
8-nji maýda amerikan prezidenti Donald Tramp Waşingtonyň Eýran bilen baglaşylan ylalaşykdan çykýandygyny yglan etdi. Germaniýa, Britaniýa we Fransiýa hem oňa gol çekişen beýleki iki döwlet – Hytaý we Orsýet – bilen bilelikde ylalaşygy halas etmäge synanyşýarlar.
Merkel Orsýete sapar etmezden öň, adam hukuklaryny gorap çykyş edýän gurama “Human Rights Watch” ony özüniň Putin bilen bolan duşuşygyndan peýdalanyp, adam hukuklary aktiwisti Oýup Titiýewiň boşadylmagy we “adam hukuklarynyň beýleki esasy meseleleri” hakda basyş etmäge çagyrdy.
“Merkeliň prinsipiýal sesi häzir ozalkylardan has zerur. Ol öz pikirleri bilen [Titiýewiň] boşadylmagyna kömek edip bilýär” diýip, düýbi Nýu-Ýorkda ýerleşen toparyň Germaniýadaky direktory Wenzel Mihalski aýtdy.
Ol şeýle hem: “Orsýetiň häzirki hökümeti ýurduň sowet döwründen bärde bolan iň repressiw hökümeti” diýdi.
“Human Rights Watch” guramasy geçen 18 aýyň içinde polisiýanyň “müňlerçe parahatçylykly protestçini” tutandygyny we “urup-ýenjendigini” hem aýdýar.


text:
şu gün Eýranyň döwlet baştutany Hasan Ruhani bu sargydynda ýüze çykan bu uçar heläkçiligi babatly gynanjyny we duýgydaşlygyny beýan edip Orsýetiň döwletine we milletine üstünlik we baş ýokarylyk umyt etdi.
geçen ýekşenbe günüň ikinji ýarymynda 71 ýolagçysy bolan Orsýetiň ýolagçy gatnadýan Antonow148 gysymly uçary Moskwanyň Domodedowa howa menzilinden uçandan az wagt soňra ýere gaçdy.bu hadysada ýolagçylaryň hemmesi öldi.
Orsýetiň Saratow howa ýollar kompaniýasyna bagly bolan bu uçar Moskwadan bu ýurdyň Orsk şäherine tarap ugrapdy.


text:
«Sergilere gatnaşmagyň netijeliligini nädip ýokarlandyrmaly» atly praktiki seminara Belarusyň kompaniýalarynyň 140-dan gowragynyň wekilleri gatnaşdylar. Seminar Minsk şäherindäki IMAGURU biznes-klubynda geçirildi.
«ЭкспоЭффект» atly sergi konsalting agentliginiň baş direktory Nikolaý Karasýow tarapyndan alnyp barylan seminarda oňa gatnaşyjylara sergilerdäki mümkinçilikleri netijeli ulanmagyň has işjeň ulanylýan usullary we strategiýasy barada gürrüň berildi. Seminar praktiki ähmiýetli bolup, onuň dowamynda interaktiw usulda sergileriň tejribesinden anyk mysallar bilen tanyşdyryldy. Soň bolsa dünýäniň öňdebaryjy kompaniýalarynyň tejribesi seljerildi.
Çäräniň guramaçysy bolup, Belarusyň Söwda-senagat edarsynyň «Белинтерэкспо» sergi kärhanasy çykyş etdi.
Türkmen diline terjime eden Goçmyrat Orazberdiýew, žurnalist.


text:
Salam Öwrenmeli saýtynyň hormatly okyjylary. Men Öwrenmeli saýtynyň ýazyjysy Ilhan Dowranow. Bu gün men size öz mowzugymda kompýuterimizde öçürip bolmaýan käbir papkalary öçürmekligiň usullaryny öwretjek. Geliň onda bar ünsüňizi jemläp, meniň mowzugymy yzarlamaga başlaň.
Kompýuteri täzeden işe girizmek.
Eger-de siz kompýuteriňizde papkany öçürip bilmeýän bolsaňyz, onda kompýuteri täzeden işe girizmek bilen ol papkany öçürip bilersiňiz.
Arhiwatorlardan peýdalanmak.
Eger siz bir papkany öçürjek bolanyňyzda, kompýuter bu papkany tapyp bilenok diýip size habar berse, onda hökman bu papkany ýörite programmalaryň, ýagny arhiwatorlaryň kömegi bilen öçürip bolar. Siz WinRAR, 7ZIP ýaly programmalaryndan peýdalanyp bilersiňiz.
Kompýuteri antiwirus programmalary arkaly barlamak.
Käbir wiruslar kompýuteriň faýllaryna we onuň papkalaryna zyýan ýetirip, olary gizläp we kodlap biler. Eger siz papkany öçürip bilmeýän bolsaňyz, kompýuteri antiwiruslaryň kömegi bilen barlaň.
Papkanyň faýllaryny barlamak.
Siz papkany öçürip bilmeýän bolsaňyz, onda onuň ýene bir sebäbi onuň içinde ýerleşýän faýllary bolup biler. Meselem, käbir papkalarda ýerleşýän faýllar kompýuterde başga programmalar arkaly dolandyrylýar. Şol programmany anyklap, soňra programmanyň ýerine ýetirýän işini bozup, papkany öçürip bilersiňiz.
Bu günki mowzugym peýdalymy?
8,150 gezek okaldy


text:
Paýtagtymyzyň we ýurdumyzyň welaýatlarynyň atçylyk sport toplumlarynda güýzki at çapyşyk möwsümi badalga aldy we örän meşhur atçylyk sportunyň köpsanly muşdaklaryny ýygnady.
Aşgabat atçylyk sport toplumynda güýzki at çapyşyk möwsümini ýetginjek çapyksuwarlar iki ýaşar bedewleri bilen açdylar. Olar dokuz çapyşykda 1000 metr aralykda ýaryşdylar, jemleýji 10-njy çapyşykda bolsa 1200 metr aralykda iň ýyndamy kesgitlediler.
Netijede at çapyşyklarynda iň gowy görkezijileri Türkmenistanyň Prezidentiniň Ahalteke atçylyk toplumyndan bolan Nurnazar atly çakan at (1 minut 10,7 sekunt), Mynasyp diýen gara gysrak (1 minut 10,2 sekunt), Gurlutaý atly gara at (1 minut 12,4 sekunt), Gara altyn atly gara gysrak (1 minut 8,4 sekunt), Gumry diýen gara dor at (1 minut 9,4 sekunt), Ogul atly dor at (1 minut 10,4 sekunt), Jannesip atly gara at (1 minut 8,9 sekunt), Märkew diýen dor gysrak (1 minut 11,8 sekunt), Garaçaý atly gara dor at (1 minut 13,5 sekunt) we Aýdere diýen gara gysrak (1 minut 22,4 sekunt) gazandylar.
Türkmenistanda atçylyk sportuny we at çapmak ussatlygyny giňden ýaýmaga, ilkinji nobatda ýaşlaryň arasynda wagyz etmäge uly üns berilýär.


text:
4-nji dekabrda Aşgabatda Türkmenistanyň Prezidenti Gurbanguly Berdimuhamedowyň başlyklyk etmeginde Türkmenistanyň Ýaşulularynyň maslahatynyň dabaraly mejlisi geçirildi. Ol ýetip gelýän baýramçylyga — Türkmenistanyň Bitaraplyk derejesine eýe bolmagynyň 20 ýyllygyna bagyşlandy. Umumymilli maslahatyň çäklerinde şanly sene mynasybetli türkmenistanlylaryň birnäçesine döwlet sylaglaryny gowşurmak dabarasy boldy.
Maslahatda Türkmenistanyň Prezidenti maksatnamalaýyn söz sözledi. Döwlet Baştutanynyň çykyşynda Türkmenistanyň Bitaraplyk derejesini göterýän ýyllarynyň içinde ýeten sepgitleri, halkara derejesinde edilen işler we indiki sepgitler öz beýanyny tapdy.
Çykyşynyň ahyrynda Türkmenistanyň Prezidenti maslahata gatnaşyjylary Türkmenistanyň Bitaraplygynyň 20 ýyllyk şanly baýramy bilen tüýs ýürekden gutlap, olaryň ählisine berk jan saglyk, abadançylyk we egsilmez bagt arzuw etdi.
“Ýaşasyn, eziz Watanymyz Türkmenistan! Ýaşasyn, Garaşsyz, baky Bitarap Türkmenistan! Öňe, öňe, diňe öňe, jan Watanym Türkmenistan!” diýip, döwlet Baştutany çykyşyny tamamlady.
Soňra Türkmenistanyň Mejlisiniň Başlygy A.Nurberdiýewa söz sözläp, Türkmenistanyň Mejlisiniň Türkmenistanyň Prezidentini „Türkmenistanyň „Garaşsyz, Baky Bitarap Türkmenistan” ýubileý medaly bilen sylaglamak hakyndaky karary kabul edendigi habar berildi. Soňra Milli parlamentiň ýolbaşçysy bu Karary okady.
Ýygnananlaryň şowhunly we dowamly el çarpyşmalary astynda milli Liderimize ýubileý medaly gowşurylýar.
Soňra ýurdumyzyň raýatlaryny we daşary ýurt raýatlaryny Türkmenistanyň “Garaşsyz, baky Bitarap Türkmenistan” ýubileý medaly bilen sylaglamak hakyndaky Permanlar okaldy we milletiň Lideri sylaglananlaryň käbirine medallary gowşurdy.
Döwlet Baştutany mejlisiň tamamlanýandygyny yglan edip, bu ýere ýygnananlara maslahatyň işine gatnaşandyklary üçin tüýs ýürekden minnetdarlyk bildirdi.
Ruhyýet köşgünde ýene-de Türkmenistanyň Döwlet senasynyň belent mukamy ýaňlanýar.


text:
Ermenistanyň parlamenti sesleriň 45/55 gatnaşygy bilen oppozision lideri Nikol Paşiniýanyň premýer-ministr kandidaturasyny ret etdi. Paşiniýana sesleriň aglaba köplügini alyp, ýeňiş gazanmak üçin sekiz ses ýetmedi.
1-nji maýda geçirilen ses berilişikden öň, häkimiýet başyndaky Respublikan partiýanyň lideri Wahram Bagdasariýan öz partiýasynyň Paşiniýana garşy ses berjekdigini mälim edipdi.
Paşiniýan muňa “partiýa öz halkyna garşy uruş yglan etdi” diýip, jogap berdi.
Ermeni kanunçylygyna görä, parlament premýer-ministri saýlap bilmedik halatynda, ikinji ses berilişik geçirilýär. Häzirki ýagdaýda onuň 8-nji maýda geçiriljekdigi yglan edildi.
Paşiniýan ses berişlikden öň kanunçykaryjylaryň öňünde eden çykyşynda öňki premýer-ministr Serž Sarkisianyň häkimiýet başyndaky partiýasyny ses berişligi başa bardyrmazlyga synanyşmakda aýyplap, bu ugurda edilen her bir synanyşygyň bulagaýlyga getirjekdigini aýtdy. Serž Sarkisian özüniň geçen aý premýer-ministrlige saýlanmagyna garşy köçelerde geçirilen köpçülikleýin protestler netijesinde öten hepde wezipeden çekildi.
Paşiniýanyň ýolbaşçylygynda iki hepdeden gowrak dowam eden hökümete garşy protestler netijesinde Sarkisian premýer-ministr wezipesinden çekildi. Ol bu wezipä Ermenistana on ýyllap prezidentlik edeninden soňra gelipdi.
Möhlet çäkliligi sebäpli prezidentlikden aýrylmaly bolan Sarkisiany kanunçykaryjylar ygtyýarlygy kanuny özgerişlik netijesinde güýçlendirilen premýer-ministrlik wezipesine saýladylar.
Şondan soňra Sarkisianyň garşydaşlary protestlere başladylar. Müňlerçe ermenistanly täze sistema Moskwanyň tarapdary bolan Sarkisiana näbelli wagta çenli öňki sowet respublikasyna ýolbaşçylyk etmäge ýol açýar diýip, bu protestlere goşuldylar.
Olar şeýle hem Sarkisian bilen onuň häkimiýet başyndaky Respublikan partiýasyny korrupsiýada we halkyň ýaşaýyş derejesini ýokarlandyrmaga ukypsyzlykda aýyplaýarlar.
Paşinian parlamentde eden çykyşynda şeýle diýdi: “Aralyk hökümet gurlanyndan soňra wagtyndan öň parlament saýlawlary geçirilmeli bolar. Irki saýlawlaryň mehanizmleri çalt döredilmeli. Bu saýlaw hökman bolmaly. Ol halkyň ýeňşiniň gutarnykly etapy bolar”.